กฎกระทรวงแบ่งส่วนราชการสำนักงานปลัดกระทรวง กระทรวงการท่องเที่ยวและกีฬา พ.ศ. 2568
วันที่ประกาศ: 2025-06-19

content: กฎกระทรวง แบ่งส่วนราชการสำนักงานปลัดกระทรวง กระทรวงการท่องเที่ยวและกีฬา พ.ศ. ๒๕๖๘
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงการท่องเที่ยวและกีฬาออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวงแบ่งส่วนราชการสำนักงานปลัดกระทรวง กระทรวงการท่องเที่ยวและกีฬา พ.ศ. ๒๕๕๙ (๒) กฎกระทรวงแบ่งส่วนราชการสำนักงานปลัดกระทรวง กระทรวงการท่องเที่ยวและกีฬา (ฉบับที่ ๒) พ.ศ. ๒๕๖๗
sectionNo: 2
content: ข้อ ๒ ให้สำนักงานปลัดกระทรวง กระทรวงการท่องเที่ยวและกีฬา มีภารกิจเกี่ยวกับการเป็นศูนย์กลางการบริหารของกระทรวงในการพัฒนายุทธศาสตร์และแปลงนโยบายของกระทรวงเป็นแผนปฏิบัติราชการ จัดสรรทรัพยากร และบริหารราชการทั่วไปของกระทรวงให้บรรลุเป้าหมายและเกิดผลสัมฤทธิ์ตามภารกิจของกระทรวง โดยให้มีหน้าที่และอำนาจ
sectionNo: 2
content: ดังต่อไปนี้ (๑) ศึกษา วิเคราะห์ เสนอแนะนโยบาย แผนหรือมาตรการต่อคณะกรรมการนโยบายการท่องเที่ยวแห่งชาติ และคณะกรรมการนโยบายการกีฬาแห่งชาติ รวมทั้งดำเนินการเกี่ยวกับงานเลขานุการของคณะกรรมการนโยบายการท่องเที่ยวแห่งชาติ และคณะกรรมการนโยบายการกีฬาแห่งชาติ (๒) ศึกษา วิเคราะห์
sectionNo: 2
content: จัดทำข้อมูลเพื่อเสนอแนะรัฐมนตรีสำหรับใช้ในการกำหนดนโยบาย เป้าหมาย และผลสัมฤทธิ์ของกระทรวง รวมทั้งการแปลงนโยบายเป็นแนวทางและแผนปฏิบัติราชการ (๓) จัดทำและพัฒนาแผนยุทธศาสตร์อันเป็นแผนแม่บทของกระทรวงในการพัฒนาการท่องเที่ยว กีฬา และนันทนาการ ตามนโยบายของกระทรวงให้สอดคล้องกับนโยบายของรัฐบาล
sectionNo: 2
content: และแผนปฏิบัติราชการของกระทรวง รวมทั้งเสนอแนะนโยบายในการตั้งและจัดสรรงบประมาณประจำปี (๔) ดำเนินการเกี่ยวกับการบริหารงานของคณะกรรมการบริหารกองทุนเพื่อส่งเสริมการท่องเที่ยวไทย รวมทั้งช่วยเหลือและสนับสนุนการบริหารและพัฒนาการท่องเที่ยว และการบริหารจัดการกองทุนเพื่อส่งเสริมการท่องเที่ยวไทย (๕)
sectionNo: 2
content: จัดเก็บค่าธรรมเนียมการท่องเที่ยวภายในประเทศของนักท่องเที่ยวชาวต่างชาติ และจัดให้มีการประกันภัยแก่นักท่องเที่ยวชาวต่างชาติ (๖) จัดทำ พัฒนา และกำหนดมาตรฐานความปลอดภัยด้านการท่องเที่ยว รวมทั้งรวบรวมสถิติข้อมูลที่เกี่ยวข้องกับความปลอดภัยด้านการท่องเที่ยว (๗)
sectionNo: 2
content: จัดสรรและบริหารทรัพยากรของกระทรวงเพื่อให้เกิดการประหยัด คุ้มค่า และสมประโยชน์ (๘) ดำเนินการเกี่ยวกับการประชาสัมพันธ์และเผยแพร่กิจกรรม ตลอดจนผลงานของกระทรวง (๙) กำกับ เร่งรัด ติดตาม ประเมินผล และประสานการปฏิบัติราชการของหน่วยงานในสังกัดกระทรวง (๑๐)
sectionNo: 2
content: พัฒนาระบบเทคโนโลยีและสารสนเทศเพื่อการบริหารและการให้บริการของหน่วยงานในสังกัดกระทรวง และเป็นศูนย์กลางในการบูรณาการข้อมูลสารสนเทศด้านการท่องเที่ยวและการกีฬา (๑๑) พัฒนาระบบและบริหารจัดการข้อมูลด้านเศรษฐกิจการท่องเที่ยวและกีฬา (๑๒) ประสานความร่วมมือกับต่างประเทศและองค์การระหว่างประเทศ
sectionNo: 2
content: ด้านการท่องเที่ยว กีฬา และนันทนาการ (๑๓) ดำเนินการตามกฎหมายว่าด้วยนโยบายการท่องเที่ยวแห่งชาติ กฎหมายว่าด้วยนโยบายการกีฬาแห่งชาติ รวมทั้งกฎหมายและระเบียบที่อยู่ในความรับผิดชอบของกระทรวง และกฎหมายอื่นที่เกี่ยวข้อง (๑๔)
sectionNo: 2
content: ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงานปลัดกระทรวงหรือตามที่รัฐมนตรีหรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการสำนักงานปลัดกระทรวง กระทรวงการท่องเที่ยวและกีฬา ดังต่อไปนี้ ก. ราชการบริหารส่วนกลาง (๑) กองกลาง (๒) กองมาตรฐานและกำกับความปลอดภัยด้านการท่องเที่ยว (๓) กองยุทธศาสตร์และแผนงาน (๔) กองเศรษฐกิจการท่องเที่ยวและกีฬา (๕) ศูนย์เทคโนโลยีสารสนเทศและการสื่อสาร ข. ราชการบริหารส่วนภูมิภาค
sectionNo: 3
content: สำนักงานการท่องเที่ยวและกีฬาจังหวัด
sectionNo: 4
content: ข้อ ๔ ในสำนักงานปลัดกระทรวง กระทรวงการท่องเที่ยวและกีฬา ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักงานปลัดกระทรวงและกระทรวง และสนับสนุนการปฏิบัติงานของสำนักงานปลัดกระทรวงและกระทรวง รับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้ (๑)
sectionNo: 4
content: ดำเนินการเกี่ยวกับการตรวจสอบด้านการบริหาร การเงิน และการบัญชีของสำนักงานปลัดกระทรวงและกระทรวง (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ปลัดกระทรวงมอบหมาย
sectionNo: 5
content: ข้อ ๕ ในสำนักงานปลัดกระทรวง กระทรวงการท่องเที่ยวและกีฬา ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานปลัดกระทรวงและกระทรวงให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้ (๑)
sectionNo: 5
content: เสนอแนะและให้คำปรึกษาแก่ปลัดกระทรวงเกี่ยวกับยุทธศาสตร์การพัฒนาระบบราชการภายในสำนักงานปลัดกระทรวงและกระทรวง (๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักงานปลัดกระทรวงและกระทรวง (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ
sectionNo: 5
content: และหน่วยงานในสังกัดสำนักงานปลัดกระทรวงและกระทรวง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย
sectionNo: 6
content: ข้อ ๖ ในสำนักงานปลัดกระทรวง กระทรวงการท่องเที่ยวและกีฬา ให้มีศูนย์ปฏิบัติการต่อต้านการทุจริต เพื่อทำหน้าที่หลักในการบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมในกระทรวง รับผิดชอบงานขึ้นตรงต่อปลัดกระทรวง โดยมีหน้าที่และอำนาจ
sectionNo: 6
content: ดังต่อไปนี้ (๑) เสนอแนะต่อปลัดกระทรวงเกี่ยวกับการป้องกันและปราบปรามการทุจริตและประพฤติมิชอบของส่วนราชการในสังกัด ประเมินความเสี่ยงและกำหนดมาตรการบริหารความเสี่ยงเพื่อลดและปิดโอกาสการทุจริตและประพฤติมิชอบ รวมทั้งจัดทำแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ
sectionNo: 6
content: และการส่งเสริมคุณธรรมและจริยธรรมของส่วนราชการดังกล่าวให้สอดคล้องกับยุทธศาสตร์ระดับชาติและนโยบายของรัฐบาล เสนอต่อปลัดกระทรวง (๒) เร่งรัดและกำกับการดำเนินการตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของส่วนราชการในสังกัด (๓)
sectionNo: 6
content: ดำเนินการในส่วนที่เกี่ยวข้องตามกฎหมายว่าด้วยมาตรฐานทางจริยธรรมและประมวลจริยธรรมข้าราชการพลเรือน รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบ และการฝ่าฝืนจริยธรรมของเจ้าหน้าที่ส่วนราชการในสังกัด และส่งต่อไปยังส่วนราชการและหน่วยงานที่เกี่ยวข้อง รวมทั้งประสานงาน เร่งรัด
sectionNo: 6
content: และติดตามจนได้ข้อยุติ (๔) ติดตาม ประเมินผลสัมฤทธิ์ และจัดทำรายงานการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของส่วนราชการในสังกัด เสนอต่อปลัดกระทรวงและหน่วยงานที่เกี่ยวข้อง (๕)
sectionNo: 6
content: ประสานความร่วมมือกับรัฐวิสาหกิจหรือองค์การมหาชนที่อยู่ในกำกับดูแลของรัฐมนตรีเกี่ยวกับข้อมูลการจัดทำและการดำเนินงานตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรม รวมทั้งการดำเนินการตามกฎหมายว่าด้วยมาตรฐานทางจริยธรรมและประมวลจริยธรรม
sectionNo: 6
content: ตลอดจนการประเมินผลสัมฤทธิ์ของหน่วยงานดังกล่าว เพื่อเสนอความเห็นหรือข้อเสนอแนะต่อปลัดกระทรวงในการจัดทำรายงานต่อรัฐมนตรีในฐานะผู้กำกับดูแลรัฐวิสาหกิจหรือองค์การมหาชนดังกล่าวต่อไป (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ปลัดกระทรวงมอบหมาย
sectionNo: 7
content: ข้อ ๗ กองกลาง มีหน้าที่และอำนาจเกี่ยวกับการปฏิบัติราชการทั่วไปของสำนักงานปลัดกระทรวงและกระทรวง รวมทั้งราชการอื่นที่มิได้กำหนดให้เป็นหน้าที่ของกองหรือส่วนราชการใดโดยเฉพาะ หน้าที่และอำนาจดังกล่าวให้รวมถึง (๑) ดำเนินการเกี่ยวกับงานบริหารทั่วไป และงานช่วยอำนวยการของสำนักงานปลัดกระทรวงและกระทรวง (๒)
sectionNo: 7
content: ดำเนินการเกี่ยวกับการจัดระบบงานและบริหารงานบุคคล รวมทั้งพัฒนาบุคลากรของสำนักงานปลัดกระทรวง และที่อยู่ในหน้าที่และอำนาจของกระทรวง (๓) ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่ และยานพาหนะของสำนักงานปลัดกระทรวง และที่อยู่ในหน้าที่และอำนาจของกระทรวง (๔)
sectionNo: 7
content: ดำเนินการเกี่ยวกับงานกฎหมายและระเบียบที่เกี่ยวข้อง งานนิติกรรมและสัญญา งานเกี่ยวกับความรับผิดชอบทางแพ่ง อาญา งานคดีปกครอง และงานคดีอื่นที่อยู่ในหน้าที่และอำนาจของสำนักงานปลัดกระทรวงและกระทรวง (๕) ประชาสัมพันธ์และเผยแพร่กิจกรรม และการปฏิบัติงานของสำนักงานปลัดกระทรวงและกระทรวง
sectionNo: 7
content: รวมทั้งหน่วยงานอื่นที่เกี่ยวข้องหรือที่ได้รับมอบหมาย (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ปลัดกระทรวงมอบหมาย
sectionNo: 8
content: ข้อ ๘ กองมาตรฐานและกำกับความปลอดภัยด้านการท่องเที่ยว มีหน้าที่และอำนาจ ดังต่อไปนี้ (๑) ศึกษา วิเคราะห์ วิจัย และประมวลผล เพื่อจัดทำข้อเสนอแนะเชิงนโยบายเกี่ยวกับความปลอดภัยด้านการท่องเที่ยว และจัดทำมาตรฐานเกี่ยวกับความปลอดภัยด้านการท่องเที่ยว เพื่อเสนอต่อคณะกรรมการนโยบายการท่องเที่ยวแห่งชาติ (๒)
sectionNo: 8
content: จัดทำสถิติและประมวลผล ติดตามสถานการณ์ และสิ่งบอกเหตุที่มีผลกระทบต่อความปลอดภัยด้านการท่องเที่ยว เพื่อแจ้งเตือนหน่วยงานและผู้เกี่ยวข้องในภาคการท่องเที่ยว ตลอดจนนักท่องเที่ยวทั้งชาวไทยและชาวต่างชาติที่เดินทางท่องเที่ยวในประเทศ (๓) ส่งเสริม สนับสนุน
sectionNo: 8
content: พัฒนาองค์ความรู้เกี่ยวกับความปลอดภัยด้านการท่องเที่ยวให้แก่ผู้สนใจ เพื่อให้เกิดเครือข่ายอาสาสมัครท่องเที่ยวและกีฬาที่เป็นระบบ ทั้งที่เป็นเครือข่ายภายในประเทศและเครือข่ายต่างประเทศ (๔) เป็นศูนย์กลางในการประสานงานความปลอดภัยด้านการท่องเที่ยวกับหน่วยงานราชการและหน่วยงานต่าง ๆ ทั้งในประเทศและต่างประเทศ
sectionNo: 8
content: เพื่อให้ความช่วยเหลือและอำนวยความสะดวกแก่นักท่องเที่ยว (๕) ดำเนินการเกี่ยวกับงานเลขานุการของคณะอนุกรรมการที่เกี่ยวข้องกับความปลอดภัยด้านการท่องเที่ยว ตามที่คณะกรรมการนโยบายการท่องเที่ยวแห่งชาติมอบหมาย (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ปลัดกระทรวงมอบหมาย
sectionNo: 9
content: ข้อ ๙ กองยุทธศาสตร์และแผนงาน มีหน้าที่และอำนาจ ดังต่อไปนี้ (๑) ศึกษา วิเคราะห์ เพื่อจัดทำข้อมูลในการกำหนดนโยบาย จัดทำแผนงานโครงการ รวมทั้งจัดทำและประสานแผนปฏิบัติราชการของสำนักงานปลัดกระทรวงและกระทรวง (๒) จัดทำและพัฒนาแผนยุทธศาสตร์ ประสานนโยบายและแผนให้สอดคล้องกับนโยบายและแผนปฏิบัติราชการของกระทรวง
sectionNo: 9
content: รวมทั้งเร่งรัด ติดตาม และประเมินผลการปฏิบัติงานของหน่วยงานในสังกัดกระทรวง (๓) แปลงนโยบายระดับชาติและระดับกระทรวงเป็นแผนปฏิบัติราชการของสำนักงานปลัดกระทรวงและกระทรวง (๔)
sectionNo: 9
content: จัดทำงบประมาณประจำปีของสำนักงานปลัดกระทรวงและหน่วยงานในสังกัดกระทรวงให้สอดคล้องกับนโยบายและแผนปฏิบัติราชการของสำนักงานปลัดกระทรวงและกระทรวง (๕) เสนอแนะมาตรการเพื่อผลักดันและสนับสนุนการนำนโยบายและแผนปฏิบัติราชการไปสู่การปฏิบัติ (๖) กำหนดนโยบาย ท่าที และประสานความร่วมมือกับต่างประเทศ
sectionNo: 9
content: และองค์การระหว่างประเทศที่เกี่ยวข้องกับการท่องเที่ยว กีฬา และนันทนาการ (๗) ติดตามและประสานความร่วมมือกับหน่วยงานต่าง ๆ ภายในประเทศทั้งภาครัฐ ภาคเอกชน และภาคประชาชนที่เกี่ยวข้องกับการท่องเที่ยว กีฬา และนันทนาการ (๘) ตรวจราชการและสนับสนุนการตรวจราชการตามหน้าที่และอำนาจของกระทรวง (๙)
sectionNo: 9
content: ดำเนินการเกี่ยวกับงานเลขานุการของคณะกรรมการนโยบายการท่องเที่ยวแห่งชาติ คณะกรรมการนโยบายการกีฬาแห่งชาติ และคณะอนุกรรมการที่เกี่ยวข้องหรือที่ได้รับมอบหมาย (๑๐) สนับสนุนการดำเนินการเกี่ยวกับการบริหารงานของคณะกรรมการบริหารกองทุนเพื่อส่งเสริมการท่องเที่ยวไทย (๑๑)
sectionNo: 9
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ปลัดกระทรวงมอบหมาย
sectionNo: 10
content: ข้อ ๑๐ กองเศรษฐกิจการท่องเที่ยวและกีฬา มีหน้าที่และอำนาจ ดังต่อไปนี้ (๑) ศึกษา วิเคราะห์ สำรวจ รวบรวม ตรวจสอบ และจัดทำข้อมูลด้านเศรษฐกิจการท่องเที่ยวและกีฬา (๒) ศึกษา วิเคราะห์ วิจัย และพัฒนาด้านเศรษฐกิจการท่องเที่ยวและกีฬา (๓)
sectionNo: 10
content: บริหารจัดการข้อมูลด้านเศรษฐกิจการท่องเที่ยวและกีฬาโดยใช้เทคโนโลยีสารสนเทศเพื่อบริการเผยแพร่ (๔) เสนอแนะแนวทางและมาตรการเกี่ยวกับการพัฒนาด้านเศรษฐกิจการท่องเที่ยวและกีฬา รวมทั้งจัดทำแผนพัฒนาเศรษฐกิจการท่องเที่ยวและกีฬาของประเทศ (๕) ติดตามความเคลื่อนไหวของสถานการณ์ด้านเศรษฐกิจ
sectionNo: 10
content: คาดการณ์แนวโน้มและส่งสัญญาณเตือนภัยล่วงหน้าด้านเศรษฐกิจการท่องเที่ยวและกีฬา (๖) เสริมสร้างและพัฒนาองค์ความรู้เกี่ยวกับเศรษฐกิจการท่องเที่ยวและกีฬา (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ปลัดกระทรวงมอบหมาย
sectionNo: 11
content: ข้อ ๑๑ ศูนย์เทคโนโลยีสารสนเทศและการสื่อสาร มีหน้าที่และอำนาจ ดังต่อไปนี้ (๑) จัดทำแผนปฏิบัติการดิจิทัลของสำนักงานปลัดกระทรวงและกระทรวงให้สอดคล้องกับนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม (๒) พัฒนาระบบงานคอมพิวเตอร์และเครือข่าย รวมทั้งให้คำปรึกษา แนะนำ
sectionNo: 11
content: หรือฝึกอบรมการใช้คอมพิวเตอร์และการใช้โปรแกรม (๓) ดำเนินการเกี่ยวกับการบริหารจัดการเทคโนโลยีสารสนเทศและการสื่อสารของหน่วยงานในสังกัดกระทรวง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ปลัดกระทรวงมอบหมาย
sectionNo: 12
content: ข้อ ๑๒ สำนักงานการท่องเที่ยวและกีฬาจังหวัด มีหน้าที่และอำนาจ ดังต่อไปนี้ (๑) ประสานงานและปฏิบัติหน้าที่ในฐานะตัวแทนของกระทรวงในส่วนภูมิภาค รวมทั้งดำเนินการประสาน ส่งเสริม และสนับสนุนการพัฒนาอุตสาหกรรมการท่องเที่ยว กีฬา และนันทนาการในเขตพื้นที่จังหวัด (๒)
sectionNo: 12
content: จัดทำและดำเนินการตามแผนยุทธศาสตร์ด้านการท่องเที่ยว กีฬา และนันทนาการของจังหวัด รวมทั้งติดตาม ประเมินผล และรายงานสถานการณ์ด้านการท่องเที่ยว กีฬา และนันทนาการ (๓) ดำเนินการเกี่ยวกับการป้องกันและแก้ไขปัญหาด้านการท่องเที่ยว กีฬา และนันทนาการในเขตพื้นที่จังหวัด
sectionNo: 12
content: โดยประสานหรือร่วมมือกับหน่วยงานอื่นที่เกี่ยวข้องทั้งภาครัฐและภาคเอกชน (๔) ให้คำปรึกษาแนะนำและสนับสนุนด้านวิชาการแก่องค์กรปกครองส่วนท้องถิ่น องค์กรเครือข่ายชุมชน ประชาชน และหน่วยงานอื่นที่ดำเนินงานด้านการท่องเที่ยว กีฬา และนันทนาการ เพื่อพัฒนาองค์ความรู้และการมีส่วนร่วมด้านการท่องเที่ยว กีฬา
sectionNo: 12
content: และนันทนาการในเขตพื้นที่จังหวัด (๕) ดำเนินการให้เป็นไปตามกฎหมายที่อยู่ในความรับผิดชอบของกระทรวงและกฎหมายอื่นที่เกี่ยวข้อง (๖) ดำเนินการเกี่ยวกับงานเลขานุการของคณะกรรมการพัฒนาการท่องเที่ยว (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ปลัดกระทรวงมอบหมาย
content: ให้ไว้ ณ วันที่ ๒๗ พฤษภาคม พ.ศ. ๒๕๖๘ สรวงศ์ เทียนทอง รัฐมนตรีว่าการกระทรวงการท่องเที่ยวและกีฬา
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการแบ่งส่วนราชการ และหน้าที่และอำนาจของสำนักงานปลัดกระทรวง กระทรวงการท่องเที่ยวและกีฬา เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป
content: อันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้